NBFCને મ્યુચ્યુઅલ ફંડ્સ દ્વારા સબસ્ક્રાઈબ કરાયેલા કોમર્શિયલ પેપરની પાકતી મુદ્દતને કારણે નાણાકીય ભીડનો સામનો કરવો પડી રહ્યો છે, જેની અસર અનેક સેક્ટરને થશે. ટુ વ્હીલર સેક્ટરમાં તેને કારણે વોલ્યુમ ઘટશે. ક્રેડિટ સ્યૂઈસના રિપોર્ટ મુજબ ટુ વ્હીલર સેક્ટરમાં ફાઈનાન્સિંગ ચાર વર્ષ પહેલાં 30 ટકા હતું, જે વધીને 50 ટકા થઈ ગયું છે. તેમાં મોટાભાગનું ફાઈનાન્સિંગ NBFC કરે છે. કેપ્ટિવ હિસ્સો ગણતરીમાં લેવાય તો આ આંકડો 60 ટકા થાય છે. અનેક NBFCએ આગામી બે મહિનામાં કોમર્શિયલ પેપર પેટે નાણાં ચૂકવવા પડે તેમ છે કારણ કે જે મ્યુચ્યુઅળ ફંડ્સ પાસે તેમના કોમર્શિયલ પેપર છે, તેમનું 25-40 ટકા ઋણ તેમાં છે.